Cerca en catàlegs i bases de dades: guia ràpida. Curs 2017-18
Author: CRAI Unitat de Serveis als Usuaris
Keywords: catàlegs, bases de dades, formació d'usuaris, Universitat de Barcelona, CRAI

Gestionar i recuperar els resultats

Heu de tenir en compte el següent:
Per a l’accés al text complet, utilitzeu el botó .
Podreu accedir al text complet dels documents electrònics d’accés lliure o subscrits per la UB. Si aquest botó no està activat, cal que comproveu al catàleg si la revista o el llibre es troba a la Biblioteca.
Si necessiteu un document i no és en cap de les nostres biblioteques, heu de demanar-lo mitjançant un dels serveis següents:
Préstec consorciat
http://crai.ub.edu/que-ofereix-el-crai/prestec/prestec-puc
Préstec interbibliotecari
Consulteu les condicions del servei a:
http://crai.ub.edu/ca/que-ofereix-el-crai/prestec/prestec-pi
Podeu gestionar els resultats de les vostres cerques amb Mendeley, el nostre gestor de bibliografies. La majoria de bases de dades, catàlegs i cercadors permeten traspassar de manera automàtica totes les dades dels registres obtinguts.
Si voleu saber més sobre aquest recurs, consulteu la pàgina:
http://crai.ub.edu/que-ofereix-el-crai/citacions-bibliografiques/mendeley

Accediu a les bases de dades i recursos electrònics del CRAI a través del ReCercador+
recercador.ub.edu

Per saber-ne més accediu al Servei d’Atenció als Usuaris, un servei d’atenció personalitzada les 24 hores al dia i 7 dies a la setmana
crai.ub.edu/sau

Al web del CRAI podeu trobar més informació sobre els propers cursos que es duran a terme a la vostra biblioteca
crai.ub.edu/formacio

© CRAI, curs 2017-18

CERCA EN CATÀLEGS
I BASES DE DADES

Guia ràpida

Preparar l’estratègia de cerca

Definiu en una frase la vostra cerca o línia d’investigació.
Seleccioneu les paraules clau o els descriptors que identifiquen la vostra cerca. Podeu consultar algunes obres de referència per validar-los: diccionaris, enciclopèdies, cercadors, llistes de descriptors o tesaurus. És convenient fer-ho en diverses llengües; com a mínim, anglès, castellà i català i especialment en la llengua de la base de dades. També cal que tingueu en compte sinònims, termes relacionats i frases que identifiquen el contingut de la vostra cerca.
Fonts que podeu consultar:
Tesaurus propis de cada base de dades.
El tesaurus del Catàleg de la UB
(http://www.bib.ub.edu/fileadmin/tesaurus/)
LEMAC: termes de matèria en català.
Catálogo CSIC Autoridades: termes en castellà.
Thesauro de la UNESCO: termes en anglès, rus, francès i castellà.
Catálogo de autoridades de la Biblioteca Nacional de España: termes en castellà.

Establiu les relacions entre els termes per fer la cerca. Els operadors més comuns que podeu utilitzar són:
AND: recupera documents que continguin tots els termes. Delimita la cerca, ja que descarta els documents que no contenen tots els termes emprats i units per l’operador.
OR: recupera els documents que almenys continguin un dels termes. Amplia la cerca, ja que recupera tots els documents que incloguin com a mínim un dels termes emprats i units per l’operador.
NOT: permet delimitar quins documents voleu obtenir que no continguin un terme concret.
NEAR: recupera els documents que continguin els termes emprats l’un al costat de l’altre. Es pot indicar el nombre de paraules que hi pot haver entre cada terme.
Truncament: recupera els diferents sufixos de la paraula. La majoria de bases de dades utilitzen els caràcters “*”, “?” o “$” per indicar un truncament de la paraula. Per exemple, psycho* recuperarà: psychologist, psychology, psychological, etc.

Diferències entre les bases de dades i el catàleg de la biblioteca

Catàleg

Descriu el fons bibliogràfic de la biblioteca, institució o xarxa.
Facilita la localització exacta dels documents a la biblioteca.
Ens dóna informació sobre la disponibilitat dels exemplars.
Pot donar notícia del fons bibliogràfic d’una o de diverses institucions.

Bases de dades

Buiden un conjunt de publicacions, normalment revistes, sobre un tema concret o sobre disciplines afins, i emmagatzemen la informació de manera organitzada perquè la puguem trobar i utilitzar fàcilment.
Permeten recuperar informació sobre un tema concret.
No faciliten la localització exacta ni la disponibilitat dels documents recuperats.
La major part de les bases de dades accessibles des de la UB són de caràcter bibliogràfic, és a dir, contenen la referència bibliogràfica i el resum d’un document. Si disposem d’una subscripció a la font d’informació on ha estat publicat el document, també us facilitarem l’enllaç al text complet.